Camagüey
Camagüey on linn Kuuba keskosas, Camagüey provintsi halduskeskus. Camagüey on suuruselt kolmas Kuuba linn. Hispaania kolonistid asutasid linna nimega Santa María del Puerto del Príncipe 1514. aastal Kuuba põhjarannikule. Praegusele asukohale sisemaal viidi linn üle 1528. aastal. Indiaanlaste küla järgi sai linn nimeks Camagüey. Camagüey ajalooline kesklinn kuulub alates 2008. aastast UNESCO maailmapärandi nimistusse.